Gw mau tau Gaya permainan dari Elena Dementieva. Jelasin dalam bahasa melayu

Dementieva adalah seorang pemain yang gemar bertahan di garisan bes dengan pukulan strok yang bertenanga dari kedua-dua belah gelanggang disamping memiliki kemahiran pertahanan yang amat baik. Beliau gemar memukul bola secara kuat dan rata. Pada kebiasaannya, beliau jarang mensia-siakan peluang apabila membuat pukulan strok sambil berlari, di mana ianya juga menjadi kunci kepada beliau ketika dalam keadaan bertahan. Beliau juga dikenali dengan stamina yang bagus dan kepantasannya mengejar bola di seluruh pelusuk gelanggang. Biarpun jarang bermain di jaring kecuali ketika melakukan pukulan drop atau pun membalas pukulan lawan yang lemah, namun sejak kejohanan Wimbledon 2009 beliau semakin agresif dan kerap mara ke jaring untuk mematikan pukulan lawan.

Beliau tidak mempunyai kegemaran terhadap mana-mana permukaan gelanggang, di mana kemampuannya yang dapat menyesuaikan diri dengan cepat pada setiap permukaan gelanggang. Namun begitu, keputusan terbaik beliau adalah ketika beraksi di gelanggang keras semantara kelihatan beliau kurang selesa bergerak di atas gelanggang tanah liat. Walaupun pukulan stroknya yang bertenaga tampak kurang sesuai dengan gelanggang rumput, kemahiran atletik beliau di tambah pula dengan pukulan servis yang kian menunjukkan peningkatan, berjaya memabawa beliau ke peringkat separuh akhir kejohanan Wimbledon selama dua tahun berturut-turut.

Kelemahan pada permainan beliau adalah pada pukulan servisnya. Keadaan ini dialami sejak beliau mengalami kecederaaan bahu ketika menyertai kejohanan Terbuka Australia pada tahun 2001. Untuk terus bermain beliau terpaksa menukar gaya servis kepada pukulan servis secara serong di mana ianya kerap tersangkut di jaring. Meski pun bahunya telah sembuh, servis beliau masih berada pada tahap yang sama. Beliau kerap melakukan kesalahan servis kali kedua (double fault) dan memukul bola hanya dengan kelajuan 50 batu sejam. Walau bagaimanapun, sejak tahun 2008, pukulan servisnya telah menunjukkan banyak peningkatan, di mana beliau kurang melakukan kesalahan servis kali kedua dan kadangkala berjaya memukul servis yang gagal dikembalikan lawan (ace).